Kossaflens Ástin blossar oft á fjöllum og hér kyssast hjónin innilega . — ljósmyndir / Þórður Ingi Marelsson [ Smellið til að sjá stærri mynd ] Hreyfing og fjallgöngur hafa alla tíð verið lífsstíll hjónanna Þórðar Inga Marelssonar og Fríðar Halldórsdóttur . Þau hafa margoft gengið á helstu fjöll í nágrenni Reykjavíkur og búa við Esjurætur . Hreyfing og fjallgöngur hafa alla tíð verið lífsstíll hjónanna Þórðar Inga Marelssonar og Fríðar Halldórsdóttur . Þau hafa margoft gengið á helstu fjöll í nágrenni Reykjavíkur og búa við Esjurætur . Þórður Ingi er jógakennari og nuddari og Fríður íþrótta - og heilsufræðingur . Þau samtvinna þetta og reynslu sína í fjallaferðum Fjallavina sem hefja munu göngur á fjöll í byrjun næsta árs . Hjónin Þórður Ingi Marelsson og Fríður Halldórsdóttir hafa séð um skipulagðar gönguferðir fyrir hópa frá árinu 2007 , en þau eru líka dugleg að fara með fjölskylduna í bæði hjóla - og gönguferðir . Jóga og nudd á fjalli „ Ég segi nú gjarnan að það eru ekki einungis fjöllin sem fólk sækist eftir heldur líka samneytið við annað fólk . Við reynum því að stilla okkar gönguferðum upp út frá því að þetta sé félagslegt , skemmtilegt og heilsueflandi . Ég sem jógakennari og nuddari nota líka þá tækni og blanda jóga og nuddi inn í gönguferðirnar . Þegar lagt er af stað eða komið niður eru axlirnar teknar og slípaðar til og menn eru sem nýir á eftir , “ segir Þórður Ingi . Þau hjónin sáu um hópferðir fyrir Ferðafélagið í nokkur ár en ákváðu um mitt ár að stofna sitt eigið fyrirtækið . Það kallast Fjallavinir og mun hefja starfsemi í byrjun næsta árs en þar munu Þórður Ingi og Fríður leiða fólk í heilsubætandi fjallgöngur . Tekið föstum tökum „ Við ætlum okkur að hafa göngurnar tvískiptar . Annars vegar verðum við með hóp sem við köllum Fjöllin okkar . Við áætlum að sá hópur gangi á rúmlega 50 fjöll en þeirra á meðal eru fjöll eins og Úlfarsfell , Akrafjall , Grímmannsfell og Hvannadalshnjúkur . Aðaláherslu leggjum við á fjöll sem þægilegt er að komast á í næsta nágrenni við borgina . Við hugsum þetta þannig að fólk geti byrjað í janúar , trappað sig upp og strax í maímánuði ætti fólk að vera tilbúið að fara á Hvannadalshnjúk ef þetta er tekið föstum tökum og menn gera samning við sjálfa sig um að þetta sé forgangurinn og það sem þeir ætli að gera . Þeir sem voru að byrja í hópunum hjá okkur litu á það sem fjarlægt takmark að komast á þessi stærri fjöll en fljótlega er fólk farið að biðja um meira . Hinn hópurinn áætlum við að fari af stað í febrúar og gangi á ein 18 fjöll . Sá hópur verður ætlaður reyndara göngufólki og ef veðrið verður gott mun fólki gefast kostur á að ganga hraðar með fremsta manni á meðan hinir fara hægar . Annars reynum við yfirleitt að hafa gönguhraðann tiltölulega hægan og rólegan . Í lok maí mun 18 fjalla hópurinn síðan halda í þriggja daga ferð inn í Skaftafell . Þar verður farið á skemmtilega staði þó það séu ekki endilega hæstu fjöllin , “ segir Þórður Ingi . Þau hjónin hafa sjálf margoft klifið fjöllin í kringum Reykjavík en hafa einnig fengið til liðs við sig reyndan mannskap af þeim svæðum sem þau þekkja minna til . Þórður Ingi segir útivist og hreyfingu vera ákveðna tröppu . Fólk byrji að hreyfa sig og svo fylgi mataræði með . Fríður er íþrótta - og heilsufræðingur og leggur mikla áherslu á heilsueflingu , gott mataræði , hreyfingu og góðar teygjur . Þórður Ingi leggur líka áherslu á heilsan sé betri ef fólk hreyfi sig reglulega og brosi almennt meira af því að draga í sig fjallaloftið . Það er því kannski ekki að undra að ástin kvikni stundum á fjöllum . „ Fríða vill alltaf vera að kyssa mig á fjöllum og þetta smitar út frá sér , “ segir Þórður Ingi í léttum dúr og bætir við að lundarfar fararstjóra skipti miklu máli . Það sé mikilvægt að góður andi og góð stemning sé í hópnum . Fyrsta ganga Fjallavina verður farin á Esjuna sunnudaginn 4. desember . Hún er hugsuð sem kynningarganga fyrir þá sem vilja koma og prófa . Öll fjölskyldan getur komið þar saman og verður stutt ganga upp í Esjuhlíðar . Síðan verður nóg af konfekti handa göngugörpunum og nokkrir heppnir munu verða dregnir úr potti og fá konfektkassa með sér heim . „ Það hefur komið fólki skemmtilega á óvart hvað það er í raun og veru gaman að ganga að vetrarlagi . Auðvitað þurfa menn að vera með rétta útbúnaðinn og kynnast aðeins veðrinu . Ganga í vetarfærð er meiri áskorun en á móti kemur að þegar það kemur gott veður , sama hvort það er vetur eða sumar , verða allir svo glaðir að sjá þetta mikla útsýni . Mér finnst einna skemmtilegast að ganga á Esjuna en við búum á Kjalarnesinu rétt við Esjurætur . Ég segi nú stundum að ég skreppi þarna upp til að gá til veðurs á morgnana , “ segir Þórður Ingi og hlær . Fjölskylda á Laugaveginum Þau Þórður Ingi og Fríður hafa líka tekið börnin með sér í göngu . Fjölskyldan gekk saman Laugaveginn fyrir nokkrum árum og nú í sumhjóluðu þau yfir Kjöl með þrjá yngstu krakkana sem eru á aldrinum 11 - 14 ára . Auk þess að ganga á fjöll reyna þau líka að hjóla , fara í ræktina af og til og fara út að ganga með hundinn . Hægt verður að skoða Fjallavini á Facebook í næstu viku og heimasíða verður opnuð í kringum 10. desember . Kynningarfundur verður síðan 10. janúar og hefst starfsemin nokkrum dögum síðar .